
DR 30.6.2011  

 

41 

Bahagian VI merupakan fasal-fasal am yang mengandungi fasal 48 hingga 61 
memperincikan tanggungjawab majikan, badan korporat, perlindungan kepada pegawai 
awam, perlindungan kepada pemberi maklumat, kuasa penawaran kompaun bagi 
kesalahan pendakwaan, kuasa menteri dalam membuat peraturan dan rujukan.  

Bahagian ini juga memperincikan pemansuhan Akta Majlis Penetapan Gaji 1947 
atau Akta 195 dan digantikan dengan Akta Majlis Perundingan Gaji Negara 2011. Ini kerana 
penetapan gaji minimum melalui Akta 195 mengambil masa yang lama dan melalui proses 
yang rumit. Akta tersebut juga tidak menyeluruh kerana pendekatannya adalah mengikut 
jenis pekerjaan dan subsektor tertentu sahaja. Dengan pemansuhan Akta 195, apa-apa 
rujukan terhadapnya dalam mana-mana undang-undang bertulis selepas pemansuhan Akta 
195 adalah merujuk kepada Akta Majlis Perundingan Gaji Negara 2011.  

Tuan Yang di-Pertua dan Ahli-ahli Yang Berhormat sekalian, sebagai kesimpulan, 
Rang Undang-undang Majlis Perundingan Gaji Negara adalah suatu perundangan yang 
sangat penting sebagai platform utama bagi kerajaan, pihak pekerja dan pihak majikan 
berbincang secara konstruktif dalam semangat tripartisme berkenaan gaji termasuk 
penetapan gaji minimum bagi memastikan pekerja menerima gaji yang berpatutan, 
mengelakkan eksploitasi majikan, meningkatkan kuasa beli pengguna, menggalakkan 
pelaburan dalam teknologi tinggi, meningkatkan produktiviti pekerja dan mengurangkan 
kebergantungan kepada pekerja asing.  

Kadar gaji minimum hendaklah berpatutan yang tidak terlalu rendah atau terlalu 
tinggi.  Sekiranya kadar gaji minimum terlalu tinggi, ia boleh membebankan majikan dan 
seterusnya menjejaskan perniagaan mereka atau terpaksa gulung tikar yang mana akhirnya 
akan merugikan pihak pekerja sendiri. Sekiranya gaji minimum terlalu rendah, ia tidak 
mencapai objektif pelaksanaan gaji minimum.  

Sehubungan itu, gaji minimum perlu ditetapkan pada kadar yang munasabah dan 
berpatutan kepada semua pihak.  Melalui pelaksanaan dasar gaji minimum secara teratur, 
telus dan tulus, kerajaan berkeyakinan penuh bahawa nasib rakyat berpendapatan rendah 
akan terus terbela dan terangkum dalam satu bahtera kecemerlangan 1Malaysia menuju 
Wawasan 2020.  

Tuan Yang di-Pertua, saya mohon mencadangkan. Terima kasih. 

Timbalan Menteri Kerja Raya [Dato' Yong Khoon Seng]:  Tuan Yang di-Pertua, 
saya mohon menyokong. 

Timbalan Yang di-Pertua [Datuk Ronald Kiandee]: Ahli-ahli Yang Berhormat, 
masalah di hadapan Majlis ialah rang undang-undang bernama suatu akta untuk 
menubuhkan Majlis Perundingan Gaji Negara dengan tanggungjawab untuk menjalankan 
kajian tentang semua perkara yang berkenaan dengan gaji minimum dan untuk membuat 
syor kepada kerajaan supaya membuat perintah gaji minimum mengikut sektor, jenis 
pekerjaan dan kawasan wilayah dan untuk mengadakan peruntukan bagi perkara-perkara 
yang berhubungan dibacakan kali yang kedua sekarang dan terbuka untuk dibahas. 

Tuan M. Kulasegaran [Ipoh Barat]: Tuan Yang di-Pertua, point of order. Tuan 
Yang di-Pertua, saya bangun di bawah Peraturan Mesyuarat 54(2). Saya pohon agar rang 
undang-undang ini dirujuk kepada satu Select Committee seperti yang diperuntukkan di 
Peraturan Mesyuarat 54(2)... 

Timbalan Yang di-Pertua [Datuk Ronald Kiandee]: Ya, ini yang kita sedang 
lakukan Yang Berhormat.  Kita serahkan kepada Jawatankuasa sekarang. 

Tuan M. Kulasegaran [Ipoh Barat]: Ya, saya memohon di sini sebagai satu usul.  
Saya tak perlu bagi notis sebelum itu dan notis sekarang boleh diberi dan lepas itu 
diputuskan oleh mesyuarat ini adakah ia perlu dirujuk kepada satu Select Committee atau 
tidak mengikut Peraturan Mesyuarat 54(2), Tuan Yang di-Pertua. 

Timbalan Yang di-Pertua [Datuk Ronald Kiandee]: Saya tidak berhasrat untuk 
membuat perintah yang baru dan saya tidak ada hasrat untuk membuat perjalanan 
mesyuarat yang berbeza seperti yang dilakukan selama ini Yang Berhormat. Maknanya 
sekarang kita membaca dalam bacaan kali yang kedua dan dibahaskan. 



41. Bahagian VI merupakan fasal-fasal am yang mengandungi fasal 48 hingga 61 memperincikan tanggungjawab majikan, badan korporat, perlindungan kepada pegawai awam, perlindungan kepada pemberi maklumat, kuasa penawaran kompaun bagi kesalahan pendakwaan, kuasa menteri dalam membuat peraturan dan rujukan. Bahagian ini juga memperincikan pemansuhan Akta Majlis Penetapan Gaji 1947 atau Akta 195 dan digantikan dengan Akta Majlis Perundingan Gaji Negara 2011. Ini kerana penetapan gaji minimum melalui Akta 195 mengambil masa yang lama dan melalui proses yang rumit. Akta tersebut juga tidak menyeluruh kerana pendekatannya adalah mengikut jenis pekerjaan dan subsektor tertentu sahaja. Dengan pemansuhan Akta 195, apa-apa rujukan terhadapnya dalam mana-mana undang-undang bertulis selepas pemansuhan Akta 195 adalah merujuk kepada Akta Majlis Perundingan Gaji Negara 2011. Tuan Yang di-Pertua dan Ahli-ahli Yang Berhormat sekalian, sebagai kesimpulan, Rang Undang-undang Majlis Perundingan Gaji Negara adalah suatu perundangan yang sangat penting sebagai platform utama bagi kerajaan, pihak pekerja dan pihak majikan berbincang secara konstruktif dalam semangat tripartisme berkenaan gaji termasuk penetapan gaji minimum bagi memastikan pekerja menerima gaji yang berpatutan, mengelakkan eksploitasi majikan, meningkatkan kuasa beli pengguna, menggalakkan pelaburan dalam teknologi tinggi, meningkatkan produktiviti pekerja dan mengurangkan kebergantungan kepada pekerja asing. Kadar gaji minimum hendaklah berpatutan yang tidak terlalu rendah atau terlalu tinggi. Sekiranya kadar gaji minimum terlalu tinggi, ia boleh membebankan majikan dan seterusnya menjejaskan perniagaan mereka atau terpaksa gulung tikar yang mana akhirnya akan merugikan pihak pekerja sendiri. Sekiranya gaji minimum terlalu rendah, ia tidak mencapai objektif pelaksanaan gaji minimum. Sehubungan itu, gaji minimum perlu ditetapkan pada kadar yang munasabah dan berpatutan kepada semua pihak. Melalui pelaksanaan dasar gaji minimum secara teratur, telus dan tulus, kerajaan berkeyakinan penuh bahawa nasib rakyat berpendapatan rendah akan terus terbela dan terangkum dalam satu bahtera kecemerlangan 1Malaysia menuju Wawasan 2020. Tuan Yang di-Pertua, saya mohon mencadangkan. Terima kasih. Timbalan Menteri Kerja Raya [Dato' Yong Khoon Seng]: Tuan Yang di-Pertua, saya mohon menyokong. Timbalan Yang di-Pertua [Datuk Ronald Kiandee]: Ahli-ahli Yang Berhormat, masalah di hadapan Majlis ialah rang undang-undang bernama suatu akta untuk menubuhkan Majlis Perundingan Gaji Negara dengan tanggungjawab untuk menjalankan kajian tentang semua perkara yang berkenaan dengan gaji minimum dan untuk membuat syor kepada kerajaan supaya membuat perintah gaji minimum mengikut sektor, jenis pekerjaan dan kawasan wilayah dan untuk mengadakan peruntukan bagi perkara-perkara yang berhubungan dibacakan kali yang kedua sekarang dan terbuka untuk dibahas. Tuan M. Kulasegaran [Ipoh Barat]: Tuan Yang di-Pertua, point of order. Tuan Yang di-Pertua, saya bangun di bawah Peraturan Mesyuarat 54(2). Saya pohon agar rang undang-undang ini dirujuk kepada satu Select Committee seperti yang diperuntukkan di Peraturan Mesyuarat 54(2)... Timbalan Yang di-Pertua [Datuk Ronald Kiandee]: Ya, ini yang kita sedang lakukan Yang Berhormat. Kita serahkan kepada Jawatankuasa sekarang. Tuan M. Kulasegaran [Ipoh Barat]: Ya, saya memohon di sini sebagai satu usul. Saya tak perlu bagi notis sebelum itu dan notis sekarang boleh diberi dan lepas itu diputuskan oleh mesyuarat ini adakah ia perlu dirujuk kepada satu Select Committee atau tidak mengikut Peraturan Mesyuarat 54(2), Tuan Yang di-Pertua. Timbalan Yang di-Pertua [Datuk Ronald Kiandee]: Saya tidak berhasrat untuk membuat perintah yang baru dan saya tidak ada hasrat untuk membuat perjalanan mesyuarat yang berbeza seperti yang dilakukan selama ini Yang Berhormat. Maknanya sekarang kita membaca dalam bacaan kali yang kedua dan dibahaskan.